شه‌فه‌ق نيوز/ به‌رهه‌م ساڵح سه‌رۆك كۆمار عراق، له‌ كوشك سه‌لام له‌ به‌غداى پايته‌خت پيشوازيكرد له‌ نه‌جاح شه‌مه‌رى وه‌زير وه‌رگرى.
ساڵح له‌و ديداره‌ جه‌خت له‌بان گرنگى وه‌رده‌واميدان وه‌و سه‌ركه‌فتنه‌يل كرد ك سوپاى عراق و هيزه‌يل پشتگيريكه‌رى له‌ حه‌شد و پێشمه‌رگه‌و رووڵه‌يل عه‌شاير ئه‌نجامى دانه‌ وه‌ل مقه‌يه‌تيكردن له‌ ده‌سكه‌فته‌يل جيوه‌جيكرياێ سه‌ربازى له‌ جه‌نگ دژ تيرۆر، جوور ئه‌وه‌گ نويسينگه‌ى سه‌رۆك كۆمار له‌ به‌ياننامه‌يگ ئاماژه‌ وه‌پيكرد.
به‌ياننامه‌گه‌ هه‌ميش وت: خواست ئه‌وه‌سه‌ گرنگى وه‌ سوپا و هيزه‌يل پشتگيرى له‌رێ و پڕچه‌ككردن و شماره‌وه‌ بدريه‌ێد ئه‌را هه‌ڵسانه‌وه‌ى له‌ڕوێ ده‌ور پيرووزى و ئه‌و قاره‌مانێتيه‌ ك رووڵه‌يل هيزه‌يل چه‌كدار له‌ جه‌نگ دژ داعش ئه‌نجامى دان.
لاى خوه‌ييشه‌و وه‌زير وه‌رگرى باسيگ له‌باره‌ى چالاكى و پلانه‌يل وه‌زاره‌ته‌گه‌ ئه‌را په‌ره‌جاين وه‌ تواناى سوپاى عراقى و دامه‌زرياگه‌يل پشتگيرى پيشكه‌ش كرد و جه‌خت له‌ زيايكردن هه‌وڵه‌يل كرد ئه‌را مقه‌يه‌تى له‌ ئاسايش و سه‌قامگيرى وڵاته‌گه‌.
